Ur merdeer, ur posteler, ul lenner keleier hag ur flaper prim eo Opera. Un dazeilad da Internet Explorer ha Outlook Express war un dro eta, pe choazh da Netscape (deuet dibaoe da vezañ Mozilla, ha ganet diwarnañ Firefox ha Thunderbird). Diorroet eo abaoe 1995 gant un embregerezh norvegat, kresket e metoù greanterezh an aerlistri. Petra eo perzhioù dibar Opera e berr gomzoù ? Klasket ez eus bet sevel ur merdeer skañv, e seurt ma yafe en-dro  war savennoù nint ket eus ar re galloudusañ tout. Bet eo bet an hini fonnusañ a gaved war ar marchad, hervez e aozerien. Hegerz eo war korrurzhiataerioù, re ar rummad PC dindan Windows pe dindan Linux, kement ha re re ar rummad Mac, war stalennoù labour dindan Unix, ha zoken war pellgomzerioù hezoug.